### NN 111/2025 (13.8.2025.), Odluka o naknadi za razvoj trgovačkog društva Međimurske vode d.o.o. Čakovec

Međimurske vode d.o.o.

1638

Na temelju članka 52. Zakona o financiranju vodnoga gospodarstva, (»Narodne novine«, br. 153/09, 90/11, 56/13, 154/14, 119/15, 120/16, 127/17, 66/19 i 36/24) i članka 23. stavka 1. postavka 4. Zakona o vodnim uslugama (»Narodne novine« 66/19), Skupština trgovačkog društva MEĐIMURSKE VODE d.o.o. Čakovec, na sjednici održanoj 6. kolovoza 2025. većinom glasova u skladu s člankom 24. stavkom 2. i dvostrukom većinom iz Zakona o vodnim uslugama, donijela je

ODLUKU

O NAKNADI ZA RAZVOJ

Članak 1.

Na području pružanja vodnih usluga MEĐIMURSKE VODE d.o.o. Čakovec (dalje u tekstu: javni isporučitelj vodnih usluga) koje čine područja: Grad Čakovec, Grad Prelog, Grad Mursko Središće, Općina Donji Vidovec, Općina Selnica, Općina Nedelišće, Općina Belica, Općina Podturen, Općina Donja Dubrava, Općina Domašinec, Općina Dekanovec, Općina Štrigova, Općina Kotoriba, Općina Mala Subotica, Općina Sveti Juraj na Bregu, Općina Donji Kraljevec, Općina Goričan, Općina Sveti Martin na Muri, Općina Vratišinec, Općina Šenkovec, Općina Strahoninec, Općina Orehovica, Općina Sveta Marija, Općina Gornji Mihaljevec i Općina Pribislavec, plaća se naknada za razvoj.

Članak 2.

Obveznik naknade za razvoj je korisnik vodne usluge: (a) javne vodoopskrbe ili (b) javne odvodnje.

Članak 3.

Osnovica naknade za razvoj je kubični metar (m3) isporučene vodne usluge iz članka 2. ove Odluke.

Za korisnike vodnih usluga priključene na sustav javne odvodnje, koji nisu priključeni na sustav javne vodoopskrbe, osnovica naknade za razvoj je jedinica mjere kubični metar (m3) isporučene vodne usluge javne odvodnje.

Članak 4.

Naknada za razvoj uvodi se u zajedničkom i posebnom dijelu te u visinama izraženim u eurima po osnovici iz stavka 3. ove Odluke (€/m3), kako slijedi:

|  |  |  |  |  |  |
| --- | --- | --- | --- | --- | --- |
| Red. br. | Jedinica lokalne samouprave | Naknada za razvoj (€/m3) | | | |
| Zajednički dio  (NZR-Z) | | Posebni dio  (NZR-P) | |
| Vodoopskrba i odvodnja | Vodoopskrba ili odvodnja | Kućanstva | Poslovni korisnici |
| 1. | GRAD ČAKOVEC | 0,07 | 0,20 | 0,13 | 0,20 |
| 2. | GRAD PRELOG | 0,07 | 0,20 | 0,20 | 0,20 |
| 3. | GRAD MURSKO SREDIŠĆE | 0,07 | 0,20 | 0,20 | 0,20 |
| 4. | OPĆINA DONJI VIDOVEC | 0,07 | 0,20 | 0,13 | 0,13 |
| 5. | OPĆINA SELNICA | 0,07 | 0,20 | 0,16 | 0,16 |
| 6. | OPĆINA NEDELIŠĆE | 0,07 | 0,20 | 0,07 | 0,13 |
| 7. | OPĆINA BELICA | 0,07 | 0,20 | 0,13 | 0,13 |
| 8. | OPĆINA PODTUREN | 0,07 | 0,20 | 0,13 | 0,13 |
| 9. | OPĆINA DONJA DUBRAVA | 0,07 | 0,20 | 0,13 | 0,13 |
| 10. | OPĆINA DOMAŠINEC | 0,07 | 0,20 | 0,00 | 0,00 |
| 11. | OPĆINA DEKANOVEC | 0,07 | 0,20 | 0,13 | 0,13 |
| 12. | OPĆINA ŠTRIGOVA | 0,07 | 0,20 | 0,13 | 0,20 |
| 13. | OPĆINA KOTORIBA | 0,07 | 0,20 | 0,21 | 0,21 |
| 14. | OPĆINA MALA SUBOTICA | 0,07 | 0,20 | 0,07 | 0,13 |
| 15. | OPĆINA SVETI JURAJ NA BREGU | 0,07 | 0,20 | 0,13 | 0,20 |
| 16. | OPĆINA DONJI KRALJEVEC | 0,07 | 0,20 | 0,13 | 0,13 |
| 17. | OPĆINA GORIČAN | 0,07 | 0,20 | 0,25 | 0,25 |
| 18. | OPĆINA SVETI MARTIN NA MURI | 0,07 | 0,20 | 0,20 | 0,20 |
| 19. | OPĆINA VRATIŠINEC | 0,07 | 0,20 | 0,31 | 0,48 |
| 20. | OPĆINA ŠENKOVEC | 0,07 | 0,20 | 0,13 | 0,13 |
| 21. | OPĆINA STRAHONINEC | 0,07 | 0,20 | 0,26 | 0,33 |
| 22. | OPĆINA OREHOVICA | 0,07 | 0,20 | 0,13 | 0,13 |
| 23. | OPĆINA SVETA MARIJA | 0,07 | 0,20 | 0,13 | 0,13 |
| 24. | OPĆINA GORNJI MIHALJEVEC | 0,07 | 0,20 | 0,00 | 0,00 |
| 25. | OPĆINA PRIBISLAVEC | 0,07 | 0,20 | 0,20 | 0,20 |

Članak 5.

Naknada za razvoj iz ove Odluke obračunava se putem računa za vodnu uslugu, na kojima se zasebno iskazuje.

Naknada za razvoj plaća se u rokovima dospijeća cijene vodne usluge po računima za vodnu uslugu.

Članak 6.

Javni isporučitelj vodnih usluga u obvezi je prikupljena sredstva naknade za razvoj evidentirati u svojim poslovnim knjigama na zasebnim pozicijama.

Članak 7.

Prihodi od naknade za razvoj koriste se za financiranje gradnje komunalnih vodnih građevina sukladno Planu gradnje komunalnih vodnih građevina za razdoblje 2025. – 2028. godine, koji je objavljen na internetskoj stranici www.medjimurske-vode.hr.

Pod izdacima gradnje komunalnih vodnih građevina treba podrazumijevati sve izdatke koji su nužni da se pripremi, provede i pusti u uporabu projekt gradnje komunalnih vodnih građevina (CAPEX), što uključuje, ali nije ograničeno na: izradu predstudije izvodljivosti projekta, studije izvodljivosti projekta, ocjene o potrebi procjene, studije utjecaja na okoliš, studije utjecaja na prirodu, djelatnosti prethodnih istraživanja (utvrđivanje uvjeta za građenje, utvrđivanje stanja materijala i građevine te uređaja i instalacija u odnosu na ispunjavanje temeljnih zahtjeva za građevinu) izradu idejnog, glavnog i provedbenog projekta i drugih poslova projektiranja, ishođenje potrebnih upravnih dozvola i drugih upravnih akata (lokacijske, građevinske, uporabne i dr.), ishođenja posebnih uvjeta za građenje, provedbe postupaka javnih nabava, provedbe postupaka otkupa i izvlaštenja te drugog rješavanja imovinsko-pravnih odnosa, provedbe geodetskih poslova, građenja, nadzora nad građenjem, upravljanje projektom gradnje, djelatnosti ispitivanja materijala, određenih dijelova ili cijele građevine, troškove testiranja i probnoga pogona, troškove pravnih postupaka u vezi s prethodnim poslovima. Sredstva zajedničkog dijela naknade za razvoj koriste se za financiranje gradnje komunalnih vodnih građevina, rješavanje imovinsko-pravnih odnosa vezanih uz gradnju komunalnih vodnih građevina te financiranje otplate zajmova i kredita danih u svrhu gradnje komunalnih vodnih građevina.

Prihodi od naknade za razvoj koriste se i za financiranje otplate zajmova i kredita za gradnju komunalnih vodnih građevina sukladno financijskom planu javnog isporučitelja vodnih usluga.

Članak 8.

Nadzor nad obračunom i naplatom naknada za razvoj provodi ustrojstvena jedinica isporučitelja zadužena za poslove računovodstva i financija.

Članak 9.

Neutrošena sredstva naknade za razvoj prikupljena do stupanja na snagu ove Odluke koriste se u skladu s člankom 7. ove Odluke.

Članak 10.

Ova Odluka objavljuje se u »Narodnim novinama« i stupa na snagu osmoga dana od dana objave u »Narodnim novinama«, a primjenjuje se s prvim danom u mjesecu nakon stupanja na snagu – 1. rujna 2025.

Stupanjem na snagu ove Odluke, prestaje važiti Odluka o nak­nadi za razvoj na području Međimurske županije (»Narodne novine«, br. 3/21, 110/21 i 2/22).

Br. 2109-53-03/4-25-331
 Čakovec, 6. kolovoza 2025.

Predsjednica Skupštine
 Međimurskih voda d.o.o.
 Ljerka Cividini, v. r.